สวัสดีค่ะ หนูมีอาการประจำเดือนมา 2 รอบในเดือนเดียวค่ะ อาการนี้เพิ่งเป็นครั้งแรก หนูยังไม่เคยมีเพศสัมพันธ์หรือประวัติการทานยาคุมตัวไหนเลยค่ะ รอบแรกคือมาต้นเดือน ตั้งแต่วันที่ 10-13 ส่วนรอบที่สองมาวันที่ 23 ค่ะ ประจำเดือนรอบแรกมาในปริมาณปกติ สีไม่แปลกค่ะ แต่พอรอบที่สองกลับมาเยอะและเป็นสีน้ำตาลเข้ม อยากทราบว่าเกิดจากเหตุผลอะไร และต้องไปพบแพทย์ไหมคะ
สวัสดีค่ะปกติหนึ่งรอบเดือนคือ 21-35 วัน แต่ละครั้งมีประจำเดือน 3-7 วัน ไม่มีเลือดออกระหว่างรอบเดือนค่ะ กรณีนี้ไม่เคยมีเพศสัมพันธ์และไม่เคยใช้ฮอร์โมนคุมกำเนิดเลย เลือดออกผิดปกติระหว่างรอบเดือนอาจเกิดจากฮอร์โมนไม่สมดุลภาวะถุงน้ำรังไข่หลายใบเยื่อบุโพรงมดลูกเจริญผิดที่ ฮอร์โมนไทรอยด์ต่ำ เป็นต้น ควรไปพบแพทย์หรือสูตินรีแพทย์เพื่อตรวจและรักษาอย่างเหมาะสมค่ะ